CELEX: 32021D0322
Language: ro
Date: 2021-02-18 00:00:00
Title: Decizia (UE) 2021/322 a Consiliului din 18 februarie 2021 de numire a unui supleant în Comitetul Regiunilor

24.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 64/1
               
            
         DECIZIA (UE) 2021/322 A CONSILIULUI
         din 18 februarie 2021
         de numire a unui supleant în Comitetul Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 300 alineatul (3) și articolul 305,
         având în vedere Decizia (UE) 2019/852 a Consiliului din 21 mai 2019 cu privire la stabilirea componenței Comitetului Regiunilor (1),
         având în vedere propunerea guvernului polonez,
         întrucât:
         
                     (1)
                  
                  
                     Astfel cum se prevede la articolul 300 alineatul (3) din tratat, Comitetul Regiunilor este format din reprezentanți ai colectivităților regionale și locale care sunt fie titularii unui mandat electoral în cadrul unei autorități regionale sau locale, fie răspund din punct de vedere politic în fața unei adunări alese.
                  
               
                     (2)
                  
                  
                     Articolul 305 din tratat prevede numirea de către Consiliu, pentru o perioadă de cinci ani, a membrilor Comitetului Regiunilor și a unui număr egal de supleanți, în conformitate cu propunerile din partea fiecărui stat membru.
                  
               
                     (3)
                  
                  
                     Deoarece mandatul membrilor și al supleanților din Comitetul Regiunilor a expirat la 25 ianuarie 2020, ar trebui numiți noi membri și supleanți.
                  
               
                     (4)
                  
                  
                     La 10 decembrie 2019, Consiliul a adoptat Decizia (UE) 2019/2157 (2), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele ceh, danez, estonian, cipriot, leton, luxemburghez, neerlandez, austriac, român, sloven, slovac și suedez. Prin Decizia (UE) 2019/2157 au fost numiți, de asemenea, pentru aceeași perioadă, trei membri propuși de guvernul belgian, 21 de membri și 20 de supleanți propuși de guvernul german, opt membri și opt supleanți propuși de guvernul irlandez, 16 membri și 16 supleanți propuși de guvernul spaniol, 10 membri și 14 supleanți propuși de guvernul italian, patru membri și patru supleanți propuși de guvernul maltez, precum și opt membri și opt supleanți propuși de guvernul finlandez.
                  
               
                     (5)
                  
                  
                     La 20 ianuarie 2020, Consiliul a adoptat Decizia (UE) 2020/102 (3), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele elen, francez, croat, lituanian, ungar și portughez, precum și patru membri și patru supleanți propuși de guvernul belgian, un membru propus de guvernul bulgar, un membru și un supleant propuși de guvernul irlandez, un membru și un supleant propuși de guvernul spaniol, 14 membri și 10 supleanți propuși de guvernul italian și 21 de membri și 20 de supleanți propuși de guvernul polonez.
                  
               
                     (6)
                  
                  
                     La 3 februarie 2020, Consiliul a adoptat Decizia (UE) 2020/144 (4), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, patru membri și patru supleanți propuși de guvernul spaniol, precum și un membru și un supleant propuși de guvernul finlandez.
                  
               
                     (7)
                  
                  
                     La 26 martie 2020, Consiliul a adoptat Decizia (UE) 2020/511 (5), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, cinci membri și opt supleanți propuși de guvernul belgian, un supleant propus de guvernul german, precum și un membru propus de guvernul maltez.
                  
               
                     (8)
                  
                  
                     La 8 iunie 2020, în urma retragerii Regatului Unit din Uniune cu efecte juridice de la 1 februarie 2020, Consiliul a adoptat Decizia (UE) 2020/766 (6), în conformitate cu Decizia (UE) 2019/852 și cu propunerile din partea statelor membre. Prin decizia respectivă au fost numiți, pentru perioada 1 februarie 2020-25 ianuarie 2025, un membru suplimentar și un supleant suplimentar propuși de guvernul estonian, un membru suplimentar și un supleant suplimentar propuși de guvernul cipriot, precum și un membru suplimentar și un supleant suplimentar propuși de guvernul luxemburghez.
                  
               
                     (9)
                  
                  
                     La 30 iulie 2020, Consiliul a adoptat Decizia (UE) 2020/1153 (7), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, 11 membri și 12 supleanți propuși de guvernul bulgar, trei membri și trei supleanți propuși de guvernul german, precum și un supleant propus de guvernul maltez. De asemenea, prin decizia respectivă au fost numiți, pentru perioada 1 februarie 2020-25 ianuarie 2025, un supleant propus de guvernul cipriot și un supleant propus de guvernul luxemburghez.
                  
               
                     (10)
                  
                  
                     La 17 decembrie 2020, guvernul polonez și-a propus candidatul pentru locul de supleant rămas. Supleantul respectiv ar trebui să fie numit pentru perioada rămasă a mandatului care durează până la 25 ianuarie 2025,
                  
               ADOPTĂ PREZENTA DECIZIE:
         
            Articolul 1
            Următoarea persoană este numită în calitatea de supleant în Comitetul Regiunilor, pentru perioada rămasă a mandatului care durează până la 25 ianuarie 2025:
            
                         
                     
                     
                        POLSKA
                     
                  
                         
                     
                     
                        Mr Adam BANASZAK
                     
                  
                         
                     
                     
                        Member of a Regional Assembly: Sejmik Województwa Kujawsko – Pomorskiego.
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 18 februarie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  JO L 139, 27.5.2019, p. 13.
         
            (2)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).
         
            (3)  Decizia (UE) 2020/102 a Consiliului din 20 ianuarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).
         
            (4)  Decizia (UE) 2020/144 a Consiliului din 3 februarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 32, 4.2.2020, p. 16).
         
            (5)  Decizia (UE) 2020/511 a Consiliului din 26 martie 2020 de numire a membrilor și a supleanților în Comitetul Regiunilor pentru perioada 26 ianuarie 2020-25 ianuarie 2025 (JO L 113, 8.4.2020, p. 18).
         
            (6)  Decizia (UE) 2020/766 a Consiliului din 8 iunie 2020 de numire a membrilor și a supleanților în Comitetul Regiunilor pentru perioada 1 februarie 2020-25 ianuarie 2025 (JO L 187, 12.6.2020, p. 3).
         
            (7)  Decizia (UE) 2020/1153 a Consiliului din 30 iulie 2020 de numire a membrilor și a supleanților în Comitetul Regiunilor (JO L 256, 5.8.2020, p. 12).